2FA Bejelentkezés

Az olyan eVIR rendszerek esetében, amelyek nem csak helyi hálózaton érhetőek el, hanem az Internetről szabadon hozzáférhetőek, erősen javasolt a 2FA (kétfaktoros authentikáció) használata.

A funkció működése:

bejelentkezéskor meg kell adni a felhasználói nevet és jelszót, pontosan úgy mint a 2FA nélküli módon,

a rendszer a felhasználó email címére küld egy 6 számjegyű kódot, ami maximum 10 percig érvényes,

az emailben kiküldött kódot a bejelentkezési oldalon megjelent „Ellenőrző kód” mezőbe kell beírni,

ha az „Ezen az eszközön ne kérje újra a kódot” checkbox kipipálásra kerül, akkor ugyan ebből a böngészőből 1 héten belüli bejelentkezésnél nem fogja újra kérni a kódot, elég csupán a név + jelszó megadása.

Milyen esetekben kéri a rendszer az ellenőrző kódot?

Ha a felhasználó jogosultságainál be van állítva a „2FA-Email” és

ha a felhasználó a „kijelentkezés” funkcióval kilépett,

ha a felhasználó jelszava megváltozott,

ha a folyamat megszakadása miatt újra be kell jelentkezni és nem volt kipipálva az „Ezen az eszközön ne kérje újra a kódot”.

A rendszer az ellenőrző kódot elsődlegesen a felhasználó jogosultsági beállításainál hozzárendelt partner „2FA” típusú email címére küldi.
Ha nincs 2FA típusú email cím, akkor az összes felsorolt címére.

Ha nincs a felhasználóhoz beállítva semmilyen email cím, de be van állítva a 2FA bejelentkezés használata, akkor a felhasználó nem tud bejelentkezni a rendszerbe.

Kapcsolódó oldalak:

Jelszócsere

Felhasználók

Bejelentkezés

Korlátozások